Fadi Abboud
Fadi Abboud ( Larabci : فادي عبود ; an haife shi ranar 21 ga Maris 1955) ɗan siyasar ƙasar Lebanon ne kuma ɗan kasuwa.

Rayuwar farko da ilimi 
An haifi Abboud a cikin dangin Kirista na Maronite a Sakiyat Al Misk a ranar 21 ga Maris 1955. Ya yi karatu a makarantar, International School of Choueifat sannan ya karanci fannin tattalin arziki a jami'ar Westminster dake Landan.

Sana'a 
Abboud ya fara aikinsa a matsayin shugaban masana'antar shirya kayayyaki a shekarar 1982. Sau biyu ana naɗa shi shugaban ƙungiyar masana'antun Lebanon. Har ila yau, ya kasance memba na Cibiyar Kasuwancin Labanon ta Amirka da Cibiyar Kasuwanci ta Duniya.

An naɗa shi ministan yawon buɗe ido a majalisar ministocin Saad Hariri a watan Nuwamba 2009. An sake naɗa shi wannan muƙami a majalisar ministocin Najib Mikati a watan Yunin 2011. Wa'adin Abboud ya ƙare a ranar 15 ga Fabrairu, 2014, kuma an naɗa Michel Pharoun a matsayin ministan yawon buɗe ido.

Ƙungiyoyi 
Abboud yana da kusanci da Jam'iyyar Socialist Nationalist Party da kuma Free Patriotic Movement.

Rayuwa ta sirri 
Abboud ya auri Sara Lilianna Saban a shekara ta 1986. Suna da yara biyu.

Manazarta 

Rayayyun mutane
Haifaffun 1955